জান্নাতবাসী পুরুষদের জন্য ডাগর চক্ষু বিশিষ্ট মণিমুক্তা সদৃশ, স্পর্শহীনা, ষোড়শী যুবতী, সমবয়স্কা, চিরকুমারী, সচচরিত্রতা, সুন্দরী হূর ও রমণীরা থাকবে। তারা মোতির মত শুভ্র ও স্বচ্ছ হবে এবং তাদের রং হবে এমন নিখুঁত, যেন তা সংরক্ষিত স্বর্ণালঙ্কার। আল্লাহ তা‘আলা বলেন, وَحُورٌ عِينٌ،كَأَمْثَالِ اللُّؤْلُؤِ الْمَكْنُونِ ‘আর সেখানে থাকবে ডাগর ডাগর চক্ষু বিশিষ্ট হূরেরা, তারা যেন সুরক্ষিত মুক্তার ন্যায়’ (ওয়াকি‘বআহ ৫৬/২০-২৩)। তিনি বলেন, فَجَعَلْنَاهُنَّ أَبْكَارًا, عُرُبًا أَتْرَابًا ‘তাদেরকে আমরা করেছি কুমারী, সোহাগিণী ও সমবয়সী’ (ওয়াক্বি‘আহ ৫৬/৩৬-৩৭)। অতঃপর তিনি বলেন, فِيهِنَّ خَيْرَاتٌ حِسَانٌ ‘এসবের মধ্যে থাকবে উৎকৃষ্ট ও সুন্দরী রমণীরা’ (আর-রহমান ৫৫/৭০)। حُورٌ مَّقْصُورَاتٌ فِي الْخِيَامِ. ‘তাঁবুতে সুরক্ষিত হূরেরা প্রস্ত্তত থাকবে’ (আর-রহমান ৫৫/৭২)। অন্যত্র তিনি বলেন, كَذَلِكَ وَزَوَّجْنَاهُمْ بِحُورٍ عِينٍ ‘এমনিভাবে আমরা তাদেরকে সুনয়না সুন্দরী স্ত্রীর সাথে বিয়ে দেব’ (আদ-দুখান ৪৪/৫৪; তূর ৫২/২০)।